Blind dates, música i art en viu : Passeig de Gràcia
Blind dates, música i art en viu
El MACBA convida a cinc artistes contemporanis a donar-li un nou ús a l'espai Arena creat, fa 15 anys, per l'artista nord-americana Rita McBride.
Categoria: Barcelona | 20 agost, 2012
Rita McBride va crear el 1997 “Arena”, una obra en forma de graderia modular de 4×4 metres que, al llarg d’aquests anys, s’ha exposat en nombroses seus. Arena ha servit d’escenari o plataforma d’acció a més d’un centenar d’artistes, poetes, escriptors, arquitectes, músics comissaris i polítocs, que han estat convidats a participar-hi.
Com a part de l’exposició “Oferta pública / Public Tender”, el MACBA ha convidat a una sèrie d’artistes ha participar en el cicle Blind Dates per donar un nou ús a l’espai durant els quatre mesos que dura l’exposició i que acabarà definitvamente el proper 20 de setembre.
Tamara Kuselman, Laia Estruch, Jordi Ferreiro, Ryan Rivadeneyra i Miguel Noguera són els hostes de Arena. Fins ara ja hem pogut veure l’obra de Kuselman que explorava les fronteres entre realitat i ficció, i la d’Estruch amb “Jingle”, una performance que barrejava música i procés de treball. Aquestes són les pròximes cites que us proposa Blind Dates a Arena:
Agost, horari d’obertura del Museu – Jordi Ferreiro
Els seus treballs impliquen a públics diversos a partipar en la configuració final de les obres que, sovint, adopten la forma de visites guiades, tallers, happenings participatius, hiperficció i jocs de rol amb acció real.
Dimecres 19 de setembre, a les 20h – Ryan Rivadeneyra
Utilitza la idea de la sinestèsia i la interrelació dels sentits per parlar dels vincles entre instal·lació, performance i liteartura en l’art contemporani.
Dijous 20 de setembre, a les 20h – Miguel Noguera
L’artista presenta una selecció d’idees del seu Ultrashow i dels seus llibres que tenen relació amb rampes, escales i tot tipus d’accidents i mecanismes físics.
Browse: Home / Barcelona / Blind dates, música i art en viu